



[bookmark: _GoBack]Z A P I S N I K
18. sjednice Vijeća Gradske četvrti Donja Dubrava,
održane 25. listopada 2018.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Nikola Šandrk, Dubravka Šereg, Hrvoje Tomić i Zdravko Žvorc.
Nazočni članovi VMO: Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Branka Budimir – predsjednica VMO Čulinec, Tin Trstenjak – predsjednik VMO „Ivan Mažuranić“, Asmirka Belošević – članica VMO Novi Retkovec, Jasna Cvetojević – članica VMO Donja Dubrava i Ivan Raič – potpredsjednik VMO Stari Retkovec.
Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava, Snježana Pehar i Silvestar Smrekar – stručni  referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno svih 15 članova Vijeća te ono može pravovaljano odlučivati. Otvara 18. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 17. sjednice. Budući da primjedbi nije bilo, nakon provedenog glasovanja utvrđuje da je isti jednoglasno prihvaćen.
Predlaže dopunu 13. točke dnevnog reda podtočkama l), m) i n), odnosno materijalima koji su stigli nakon otpreme poziva. Članovi Vijeća primili su materijale s prijedlozima zaključaka za navedene podtočke neposredno prije sjednice. Pita članove Vijeća imaju li još kakvih prijedloga za dopunu dnevnog reda. Kako drugih prijedloga nije bilo, nakon provedenog glasovanja utvrđuje da prijedlog dopune prihvaćen te je jednoglasno usvojen


D N E V N I   R E D:

1. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2018.
2. Prijedlog zaključka o utvrđivanju prijedloga prioriteta izgradnje komunalne infrastrukture za Plan malih komunalnih aktivnosti Gradske četvrti Donja Dubrava za 2019.
3. Prijedlog zaključka o analizi realizacije programa i planova održavanja komunalne infrastrukture Gradske četvrti Donja Dubrava za 2018.
4. Prijedlog zaključka o inicijativi za izradu Urbanističkog plana uređenja Trnava III
5. Prijedlog zaključka o inicijativi za izradu Urbanističkog plana uređenja Trnava IV
6. [bookmark: _Hlk527448492]Prijedlozi zaključaka o odobrenju korištenja sredstava (prema zahtjevu Dječjeg vrtića Ivane Brlić Mažuranić)
7. [bookmark: _Hlk527448659]Prijedlozi zaključaka o odobrenju korištenja sredstava (prema zahtjevu Osnovne škole Ivana Mažuranića)
8. Prijedlozi zaključaka o odobrenju korištenja sredstava (prema zahtjevu Osnovne škole Marije Jurić Zagorke)
9. [bookmark: _Hlk527455221]Prijedlog zaključka o prijedlogu kandidata za suce porotnike Županijskog suda u Zagrebu
10. Prijedlog zaključka o prijedlogu kandidata za suce porotnike Općinskog kaznenog suda u Zagrebu
11. [bookmark: _Hlk527455177]Prijedlog zaključka o davanju mišljenja o zahtjevu za zakup dijela neizgrađenog građevinskog zemljišta oznake dio k.č.br. 1386 k.o. Resnik
12. Prijedlog zaključka o davanju mišljenja o zahtjevu za zakup dijela neizgrađenog građevinskog zemljišta oznake k.č.br. 8575/672 i dijela k.č.br. 8200/1 k.o. Dubrava
13. Prijedlozi zaključaka o davanju mišljenja po članku 86. Statuta Grada Zagreba na:
a) Prijedlog statutarne odluke o izmjenama i dopuni Statuta Grada Zagreba
b) Prijedlog odluke o izmjenama i dopunama Proračuna Grada Zagreba za 2018., Prijedlog odluke o izmjeni Odluke o izvršavanju Proračuna Grada Zagreba za 2018, izmjene i dopune programa javnih potreba po djelatnostima i izmjene i dopune programa radova
c) Prijedlog izmjena Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2018.
d) Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018.
e) Prijedlog odluke o vrijednosti boda komunalne naknade 
f) Prijedlog plana razvoja palijativne skrbi u Gradu Zagrebu
g) Prijedlog zaključka o stavljanju izvan snage Zaključka o inicijativi za izmjene i dopune Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja te davanju suglasnosti Zagrebačkom holdingu d.o.o. i povezanim trgovačkim društvima, za odobravanje odgode plaćanja i obročne otplate duga
h) Prijedlog odluke o dopunama Odluke o organizaciji i načinu naplate parkiranja
i) Prijedlog odluke o načinu ustupanja građevinskog zemljišta za stambeno zbrinjavanje članova obitelji smrtno stradalog i nestalog hrvatskog branitelja te hrvatskog ratnog vojnog invalida iz Domovinskog rata
j) Prijedlog zaključka o sklapanju nagodbe (RH-Grad Zagreb)
k) Prijedlog zaključka o namjeri sudjelovanja u osnivanju i izgradnji hrvatskog vojnog muzeja
l) Prijedlog izmjena Programa gradnje objekata i uređaja komunalne infrastrukture na području Grada Zagreba u 2018.
m) Prijedlog Programa građenja komunalne infrastrukture na području Grada Zagreba u 2019.
n) Prijedlog Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2019.
14. Pitanja, prijedlozi i obavijesti


Ad 1 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2018.
Predsjednik pojašnjava da su pod točkom „Javnoprometne površine i objekti“ uvrštene ulice Aleja lipa od ulice Platana do ulice Dubrava i Resnički put – od Baošičkog puta do Valunskih ploča i od kružnog toka do početka DV Jabuka, a da su ulice Jadarska, Valpovačka između Legradske i Vukovarske, te Klanski i Matuljski put izostavljene jer Zagrebačke ceste nisu mogle garantirati da će zbog skorašnjih vremenskih uvjeta biti i završene. Napominje da je jučer bio operativni sastanak sa Zagrebačkim cestama, Vodoopskrbom i odvodnjom i Gradskom plinarom i sve je usuglašeno. Otvara raspravu.
D. Šereg  pozdravlja ulaganja u dječja igrališta, ali smatra da ih ipak ima premalo s obzirom na broj stanovnika.
Predsjednik napominje da problem predstavlja nedostatak gradskih površina jer su adekvatne parcele uglavnom privatne, a i vijećnici su tu da daju svoje prijedloge.
Po završetku rasprave Vijeće jednoglasno donosi

Zaključak o izmjeni Plana komunalnih aktivnosti 
Gradske četvrti Donja Dubrava u 2018.
(Tekst Zaključka priložen je ovom zapisniku i njegov je sastavni dio)


Ad 2 - Prijedlog zaključka o utvrđivanju prijedloga prioriteta izgradnje komunalne infrastrukture za Plan malih komunalnih aktivnosti Gradske četvrti Donja Dubrava za 2019.
Predsjednik otvara raspravu o Prijedlogu zaključka odnosno predloženim prioritetima. 
M. Cetinja napominje da je dostavio prijedlog za izgradnju dječjeg igrališta u Kanarinskoj ulici sa obrazloženjem i skicom katastarske čestice koju predlaže, a dostavio je i okvirnu ponudu za opremanje, ali njegov prijedlog nije uvršten. Stoga traži da se pod stavku „igrališta i zelene površine“ uvrsti izgradnja predmetnog dječjeg igrališta.
Predsjednik ističe kako je to već uvršteno i to pod točkom 5. Napominje da postoji problem pristupa tom zemljištu, prolaz je uži od 3 m, odnosno može se doći samo pješice, a nigdje u blizini nema niti mogućnosti parkinga. Smatra da bi zbog toga igralište mogli koristiti samo stanari okolnih kuća.
M. Cetinja napominje da bi to bilo igralište za djecu čitave Donje Dubrave, a ne samo za okolne kuće i da nedostatak parkirališnih mjesta nije problem samo te lokacije već je prisutan u cijeloj Gradskoj četvrti, pa to ne smatra problemom koji bi sprečavao gradnju. Građani ga učestalo upozoravaju na nedostatak dječjih igrališta i pitaju kada će se na području njihovog Mjesnog odbora nešto napraviti po tom pitanju.
Predsjednik ističe da će se napraviti ono što je moguće.
Po završetku rasprave Vijeće jednoglasno donosi

Z A K L J U Č A K 
o utvrđivanju prijedloga prioriteta izgradnje komunalne infrastrukture za
Plan malih komunalnih aktivnosti Gradske četvrti Donja Dubrava za 2019. 

1.  Vijeće Gradske četvrti Donja Dubrava utvrdilo je prijedlog prioriteta izgradnje komunalne infrastrukture za Plan malih komunalnih aktivnosti Gradske četvrti Donja Dubrava za 2019. godinu koji čine sastavni dio ovoga Zaključka.
2. Ovaj se zaključak dostavlja Gradskom uredu za mjesnu samoupravu na daljnje postupanje.

Ad 3 - Prijedlog zaključka o analizi realizacije programa i planova održavanja komunalne infrastrukture Gradske četvrti Donja Dubrava za 2018.
Predsjednik obrazlaže Prijedlog zaključka i otvara raspravu.
Bez rasprave Vijeće jednoglasno donosi

Z A K LJ U Č A K
o analizi realizacije  programa i planova 
održavanja komunalne infrastrukture Gradske četvrti Donja Dubrava za 2018.

	1. Vijeće Gradske četvrti Donja Dubrava  temeljem čl. 79., stavka 1., točke 4. Statuta Grada Zagreba (Službeni glasnik Grada Zagreba 23/16 i 2/18) donosi program održavanja komunalne infrastrukture za područje gradske četvrti  a temeljem stavka 5. Statuta Grada Zagreba (Službeni glasnik Grada Zagreba 23/16 i 2/18) propisano je da je sastavni dio Plana komunalnih aktivnosti i planovi malih komunalnih akcija mjesnih odbora. Vijeće je iste donijelo počekom ove godine. 
           2.  Vijeće je Zaključkom KLASA: 026-02/18-01/154; URBROJ: 261-06-11-4-18-13; od 20. veljače 2018., ocijenilo nužnim da u programima i planovima održavanja svaka stavka bude specificirana prema područjima mjesnih odbora kako bi bilo moguće pratiti dinamiku utroška sredstava na konkretnim područjima.  Istim zaključkom Vijeće smatra da je potrebno znatno intenzivnije uključiti Vijeće Gradske četvrti i vijeća mjesnih odbora u pripremu i izvršenje programa i planova održavanja komunalne infrastrukture kao i u kontrolu realizacije istih.  
	 3. Vijeće, stoga,  traži od nadležnog ureda da u što kraćem roku dostavi analizu realizacije utroška sredstava vezano uz program održavanja komunalne infrastrukture za Gradsku četvrt Donja Dubrava u 2018 i planove malih komunalnih akcija mjesnih odbora Gradske četvrti Donja Dubrava za 2018.
	4. Ovaj će se zaključak uputiti Gradskom uredu za mjesnu samoupravu na daljnje postupanje.


Ad 4 - Prijedlog zaključka o inicijativi za izradu Urbanističkog plana uređenja Trnava III
Predsjednik pojašnjava da je Zaključkom usvojenim na 6. sjednici već predložena izrada Urbanističkog plana uređenja Trnava III, ali je u dogovoru sa Gradskim uredom za strategijsko planiranje sada precizirano na koji način bi se uredilo područje obuhvata. Otvara raspravu.
Bez rasprave Vijeće jednoglasno donosi

Z A K L J U Č A K 
o inicijativi za izradu Urbanističkog plana uređenja Trnava III

1. Gradskom uredu za strategijsko planiranje i razvoj Grada predlaže se izrada Urbanističkog plana uređenja Trnava III na način da se na području obuhvata plana planira gradnja i uređenje poslovnog, poslovnog-stambenog sadržaja te javne i društvene namjene. 
1. Ovaj Zaključak dostavlja se Gradskom uredu za strategijsko planiranje i razvoj Grada.


Ad 5 - Prijedlog zaključka o inicijativi za izradu Urbanističkog plana uređenja Trnava IV
Predsjednik otvara raspravu o Prijedlogu zaključka.
Bez rasprave Vijeće jednoglasno donosi

Z A K L J U Č A K 
o inicijativi za izradu Urbanističkog plana uređenja Trnava IV

1. Nakon ponovnog javnog izlaganja u postupku ponovne javne rasprave o UPU Trnava IV predlažemo da se planirana javna i društvena namjena – objekt mjesne samouprave planira na površinu u vlasništvu Grada Zagreba. Budući da u obuhvatu predmetnog Plana nema površina u vlasništvu Grada Zagreba, a u vidu racionalnijeg korištenja gradskih resursa (otkup privatnog zemljišta za potrebe Grada Zagreba) mišljenja smo kako je bolje izgraditi objekt mjesne samouprave izvan obuhvata ovog Plana, ali u neposrednom okruženju. 
2. Ovaj Zaključak dostavlja se Gradskom uredu za strategijsko planiranje i razvoj Grada na daljnje postupanje.


Ad 6 - Prijedlozi zaključaka o odobrenju korištenja sredstava (prema zahtjevu Dječjeg vrtića Ivane Brlić Mažuranić)
Predsjednik  utvrđuje da je Dječji vrtić Ivane Brlić Mažuranić podnio zahtjev za nabavku didaktičke opreme za područne objekte u Berečkoj i Kapucinskoj ulici. Otvara raspravu o prijedlozima zaključaka. Bez rasprave Vijeće jednoglasno donosi

Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 6.207,50 kn za nabavku didaktičke opreme za potrebe Dječjeg vrtića Ivane Brlić Mažuranić – Područnog objekta u Berečkoj ulici 3.
Sredstva će biti uplaćena u korist IDA DIDACTA d.o.o., 10000 Zagreb, Biskupa J. Galjufa 5/II, sukladno ponudi broj 18/2279 od 11. listopada 2018. godine.
1. Ovaj se Zaključak dostavlja Gradskom uredu za mjesnu samoupravu na postupanje.


Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 6.197,50 kn za nabavku didaktičke opreme za potrebe Dječjeg vrtića Ivane Brlić Mažuranić – Područnog objekta u Kapucinskoj ulici 20.
Sredstva će biti uplaćena u korist IDA DIDACTA d.o.o., 10000 Zagreb, Biskupa J. Galjufa 5/II, sukladno ponudi broj 18/2281 od 11. listopada 2018. godine.
2. Ovaj se Zaključak dostavlja Gradskom uredu za mjesnu samoupravu na postupanje.

Ad 7 - Prijedlozi zaključaka o odobrenju korištenja sredstava (prema zahtjevu Osnovne škole Ivana Mažuranića)
Predsjednik utvrđuje kako je Osnovna škola Ivana Mažuranića također podnijela zahtjev za nabavku didaktičke opreme i sportske opreme za potrebe škole. Priložili su četiri ponude. Otvara raspravu o prijedlozima zaključaka. Bez rasprave Vijeće jednoglasno donosi

Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.995,20 kn za nabavku didaktičkog materijala i opreme za potrebe Osnovne škole Ivana Mažuranića.
Sredstva će biti uplaćena u korist Müller trgovina Zagreb d.o.o., 10010 Zagreb, Betinska ulica 1, sukladno ponudi broj 3597-PR0000190 od 16. listopada 2018. godine.
2. Ovaj se Zaključak dostavlja Gradskom uredu za mjesnu samoupravu na postupanje.


Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.949,00 kn za nabavku sportske opreme za potrebe Osnovne škole Ivana Mažuranića.
Sredstva će biti uplaćena u korist Sportdirekt d.o.o. za trgovinu i usluge, 10000 Zagreb, Zinke Kunc 3a, sukladno ponudi broj 2018-00162 od 17. listopada 2018. godine.
2. Ovaj se Zaključak dostavlja Gradskom uredu za mjesnu samoupravu na postupanje.


Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.978,75 kn za nabavku sportske opreme za potrebe Osnovne škole Ivana Mažuranića.
Sredstva će biti uplaćena u korist Sportdirekt d.o.o. za trgovinu i usluge, 10000 Zagreb, Zinke Kunc 3a, sukladno ponudi broj 2018-00164 od 17. listopada 2018. godine.
2. Ovaj se Zaključak dostavlja Gradskom uredu za mjesnu samoupravu na postupanje.


Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.994,48 kn za nabavku sportske opreme za potrebe Osnovne škole Ivana Mažuranića.
Sredstva će biti uplaćena u korist Sportdirekt d.o.o. za trgovinu i usluge, 10000 Zagreb, Zinke Kunc 3a, sukladno ponudi broj 2018-00165 od 17. listopada 2018. godine.
2. Ovaj se Zaključak dostavlja Gradskom uredu za mjesnu samoupravu na postupanje.


Ad 8 - Prijedlozi zaključaka o odobrenju korištenja sredstava (prema zahtjevu Osnovne škole Marije Jurić Zagorke)
Predsjednik utvrđuje da je Osnovna škola M. Jurić Zagorke podnijela zahtjev za financiranje sportske opreme za potrebe škole. Otvara raspravu o prijedlozima zaključaka. Bez rasprave Vijeće jednoglasno donosi

Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.889,85 kn za nabavku sportske opreme za potrebe Osnovne škole Marije Jurić Zagorke.
Sredstva će biti uplaćena u korist Kreativa d.o.o., 10010 Zagreb, Ostrogovićeva 12, sukladno ponudi broj 433 od 18. listopada 2018. godine.
2. Ovaj se Zaključak dostavlja Gradskom uredu za mjesnu samoupravu na postupanje.


Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.991,34 kn za nabavku sportske opreme za potrebe Osnovne škole Marije Jurić Zagorke.
Sredstva će biti uplaćena u korist Kreativa d.o.o., 10010 Zagreb, Ostrogovićeva 12, sukladno ponudi broj 434 od 18. listopada 2018. godine.
2. Ovaj se Zaključak dostavlja Gradskom uredu za mjesnu samoupravu na postupanje.


Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.971,94 kn za nabavku sportske opreme za potrebe Osnovne škole Marije Jurić Zagorke.
Sredstva će biti uplaćena u korist Kreativa d.o.o., 10010 Zagreb, Ostrogovićeva 12, sukladno ponudi broj 435 od 18. listopada 2018. godine.
2. Ovaj se Zaključak dostavlja Gradskom uredu za mjesnu samoupravu na postupanje.


Ad 9 - Prijedlog zaključka o prijedlogu kandidata za suce porotnike Županijskog suda u Zagrebu
Predsjednik pita članove Vijeća imaju li prijedloge kandidata. Napominje da je preporuka Županijskog suda da se i nadalje imenuje gđa. Nevenka Vuleta jer se pokazala vrlo odgovornom u obavljanju te dužnosti.
N. Šandrk predlaže kao kandidata za suca porotnika Sanju Krznarić, a kao suca porotnika za mladež Andreju Šćukanec te daje obrazloženje.
Po završetku rasprave Vijeće jednoglasno donosi

Z A K L J U Č A K
o prijedlogu kandidata za suce porotnike
Županijskog suda u Zagrebu

             I.  Vijeće Gradske četvrti Donja Dubrava za suca porotnika Županijskog suda u Zagrebu predlaže Sanju Krznarić.

	II.  Za suce porotnike za mladež Vijeće predlaže: 

1. Nevenku Vuleta
2. Andreju Šćukanec
        
            III. Ovaj Zaključak dostavlja se Odboru za izbor i imenovanja Gradske skupštine Grada Zagreba.


Ad 10 - Prijedlog zaključka o prijedlogu kandidata za suce porotnike Općinskog kaznenog suda u Zagrebu
Predsjednik pita članove Vijeća imaju li prijedloge kandidata.
Potpredsjednik Vijeća kao kandidata za suca porotnika predlaže Božu Ivoš.
H. Tomić predlaže za suce porotnike za mladež Kseniju Kolombo i Ivanu Koletić.
Po završetku rasprave Vijeće jednoglasno donosi

Z A K L J U Č A K
o prijedlogu kandidata za suce porotnike
Općinskog kaznenog suda u Zagrebu

             I.  Vijeće Gradske četvrti Donja Dubrava za suca porotnika Općinskog kaznenog suda u Zagrebu predlaže Božu Ivoš.

	II.  Za suce porotnike za mladež Vijeće predlaže: 
1. Kseniju Kolombo
2. Ivanu Koletić
   
            III. Ovaj Zaključak dostavlja se Odboru za izbor i imenovanja Gradske skupštine Grada Zagreba.


Ad 11 - Prijedlog zaključka o davanju mišljenja o zahtjevu za zakup dijela neizgrađenog građevinskog zemljišta oznake dio k.č.br. 1386 k.o. Resnik
Predsjednik otvara raspravu o Prijedlogu zaključka uz napomenu da se Vijeće Mjesnog odbora Čulinec očitovalo o predmetnom zahtjevu. Bez rasprave Vijeće jednoglasno donosi

   Z A K L J U Č A K
o davanju mišljenja o zahtjevu za zakup dijela neizgrađenog građevinskog
zemljišta oznake dio k.č.br. 1386 k.o. Resnik
1. Razmotren je dopis Gradskog ureda za imovinsko-pravne poslove i imovinu Grada u svezi zahtjeva Krešimira Novaka iz Zagreba, Čulinečka c. 106, za zakup dijela neizgrađenog građevinskog zemljišta oznake dio k.č.br. 1386 k.o. Resnik za poljoprivrednu obradu.
1. Utvrđuje se da Vijeće Gradske četvrti nema potrebe za predmetnim zemljištem, te je sukladno prethodno utvrđenom mišljenju Vijeća Mjesnog odbora Čulinec, suglasno s davanjem istog u zakup.
1. Ovaj Zaključak dostavlja se Gradskom uredu za imovinsko-pravne poslove i imovinu Grada.



Ad 12 - Prijedlog zaključka o davanju mišljenja o zahtjevu za zakup dijela neizgrađenog građevinskog zemljišta oznake k.č.br. 8575/672 i dijela k.č.br. 8200/1 k.o. Dubrava
Predsjednik otvara raspravu o Prijedlogu zaključka uz napomenu da se Vijeće Mjesnog odbora Novi Retkovec očitovalo o predmetnom zahtjevu. Bez rasprave Vijeće jednoglasno donosi

   Z A K L J U Č A K

o davanju mišljenja o zahtjevu za zakup dijela neizgrađenog građevinskog
zemljišta oznake k.č.br. 8575/672 i dijela k.č.br. 8200/1 k.o. Dubrava

1. Razmotren je dopis Gradskog ureda za imovinsko-pravne poslove i imovinu Grada u svezi zahtjeva Gojka Bežovana iz Zagreba, Koritnička 2b, za zakup dijela neizgrađenog građevinskog zemljišta oznake k.č.br. 8575/672 i dijela k.č.br. 8200/1 k.o. Dubrava, ukupne površine 167 m² za parkirališnu namjenu i uređenje zelene površine.
2. Utvrđuje se da Vijeće Gradske četvrti nema potrebe za predmetnim zemljištem te je, sukladno prethodno utvrđenom mišljenju Vijeća Mjesnog odbora Novi Retkovec, suglasno s davanjem istog u zakup.
3. Ovaj Zaključak dostavlja se Gradskom uredu za imovinsko-pravne poslove i imovinu Grada.


Ad 13 - Prijedlozi zaključaka o davanju mišljenja po članku 86. Statuta Grada Zagreba na:
a) Prijedlog statutarne odluke o izmjenama i dopuni Statuta Grada Zagreba
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu statutarne odluke
 o izmjenama i dopuni Statuta Grada Zagreba
1. Vijeće Gradske četvrti Donja Dubrava razmotrilo je Prijedlog statutarne odluke o izmjenama i dopuni Statuta Grada,  te na isti nema primjedbi niti  prijedloga.
1. Ovaj će zaključak biti upućen Gradskoj skupštini, Odboru za Statut, Poslovnik i propise.


b) Prijedlog odluke o izmjenama i dopunama Proračuna Grada Zagreba za 2018., Prijedlog odluke o izmjeni Odluke o izvršavanju Proračuna Grada Zagreba za 2018, izmjene i dopune programa javnih potreba po djelatnostima i izmjene i dopune programa radova
Predsjednik otvara raspravu o Prijedlogu zaključka.
Z. Žvorc  pita po kojoj osnovi se za Gradsku četvrt Gornja Dubrava izdvaja za čišćenje javnih površina 847.000,00 kn, a za Donju Dubravu koja je gotovo tri puta manja predviđeni iznos je daleko veći tj. 1.252.000,00 kn. U Proračunu su za rashode Gradskog ureda za mjesnu samoupravu osigurana sredstva u visini od 2.400.000,00 kn za troškove kazni, penala i šteta, a taj iznos je povećan s planiranih 1.000.000,00 kn za dodatnih 1.400.000,00 kn. Koje su to kazne, penali i štete koje Ured plaća? Nezadovoljan je informiranošću vijeća o utrošku sredstava.
Predsjednik odgovara da je upravo zbog ovakvih stvari donesen Zaključak pod točkom 3. koji će biti poslan pročelnici Gradskog ureda za mjesnu samoupravu. A također će biti upućena i ova vijećnička pitanja.
Po završetku rasprave Vijeće većinom glasova uz 14 „za“ i 1 glas „protiv“ donosi
Z A K L J U Č A K
o davanju mišljenja o Prijedlogu odluke o izmjenama i dopunama Proračuna Grada Zagreba za 2018., Prijedlogu odluke o izmjeni Odluke o izvršavanju Proračuna Grada Zagreba za 2018., izmjenama i dopunama programa javnih potreba po djelatnostima 
i izmjenama i dopunama programa radova

1. Vijeće Gradske četvrti Donja Dubrava razmotrilo Prijedlog odluke o izmjenama i dopunama Proračuna Grada Zagreba za 2018., Prijedlog odluke o izmjeni Odluke o izvršavanju Proračuna Grada Zagreba za 2018., izmjene i dopune programa javnih potreba po djelatnostima i izmjene i dopune programa radova, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

c) Prijedlog izmjena Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2018.
Predsjednik ukratko obrazlaže i otvara raspravu o Prijedlogu odluke. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu izmjena Programa održavanja javnoprometnih površina, javnih objekata, javne rasvjete te izvanrednog održavanja 
nerazvrstanih cesta na području Grada Zagreba u 2018. 

1. Vijeće Gradske četvrti Donja Dubrava razmotrilo je Prijedlog izmjena programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2018., te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


d) Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018.
Predsjednik otvara raspravu o Prijedlogu odluke. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o izmjenama Odluke o 
raspoređivanju sredstava za redovito godišnje financiranje političkih stranaka
 i gradskih zastupnica/zastupnika izabranih s liste grupe birača u 2018.

1. Vijeće Gradske četvrti Donja Dubrava razmotrilo je Prijedlog odluke  o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018., te na isti nema primjedbi niti  prijedloga.
2. Ovaj će zaključak biti upućen Gradskoj skupštini, Odboru za Statut, poslovnik i propise.


e) Prijedlog odluke o vrijednosti boda komunalne naknade 
Predsjednik otvara raspravu o Prijedlogu odluke. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o 
vrijednosti boda komunalne naknade

1. Vijeće Gradske četvrti Donja Dubrava razmotrilo je Prijedlog odluke o vrijednosti boda komunalne naknade, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


f) Prijedlog plana razvoja palijativne skrbi u Gradu Zagrebu
Predsjednik otvara raspravu o Prijedlogu odluke. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu plana razvoja 
palijativne skrbi u Gradu Zagrebu

1. Vijeće Gradske četvrti Donja Dubrava razmotrilo je Prijedlog plana razvoja palijativne skrbi u Gradu Zagrebu,  te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

g) Prijedlog zaključka o stavljanju izvan snage Zaključka o inicijativi za izmjene i dopune Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja te davanju suglasnosti Zagrebačkom holdingu d.o.o. i povezanim trgovačkim društvima, za odobravanje odgode plaćanja i obročne otplate duga

Predsjednik otvara raspravu o Prijedlogu odluke. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o stavljanju izvan snage Zaključka o inicijativi za izmjene i dopune Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja
 te davanju suglasnosti Zagrebačkom holdingu d.o.o. i povezanim trgovačkim društvima, za odobravanje odgode plaćanja i obročne otplate duga

1. Vijeće Gradske četvrti Donja Dubrava razmotrilo je Prijedlog zaključka o stavljanju izvan snage Zaključka o inicijativi za izmjene i dopune Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja te davanju suglasnosti Zagrebačkom holdingu d.o.o. i povezanim trgovačkim društvima, za odobravanje odgode plaćanja i obročne otplate duga, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

h) Prijedlog odluke o dopunama Odluke o organizaciji i načinu naplate parkiranja
Predsjednik ukratko obrazlaže i otvara raspravu o Prijedlogu odluke. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu odluke o dopunama 
Odluke o organizaciji i načinu naplate parkiranja

1. Vijeće Gradske četvrti Donja Dubrava razmotrilo je Prijedlog  odluke o dopunama Odluke o organizaciji i načinu naplate parkiranja, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


i) Prijedlog odluke o načinu ustupanja građevinskog zemljišta za stambeno zbrinjavanje članova obitelji smrtno stradalog i nestalog hrvatskog branitelja te hrvatskog ratnog vojnog invalida iz Domovinskog rata
Predsjednik otvara raspravu o Prijedlogu odluke. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu  odluke o načinu ustupanja građevinskog zemljišta za stambeno zbrinjavanje članova obitelji smrtno stradalog i nestalog hrvatskog 
branitelja te hrvatskog ratnog vojnog invalida iz Domovinskog rata

1. Vijeće Gradske četvrti Donja Dubrava razmotrilo je Prijedlog odluke o načinu ustupanja građevinskog zemljišta za stambeno zbrinjavanje članova obitelji smrtno stradalog i nestalog hrvatskog branitelja te hrvatskog ratnog vojnog invalida iz Domovinskog rata, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


j) Prijedlog zaključka o sklapanju nagodbe
Predsjednik otvara raspravu o Prijedlogu odluke. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o sklapanju nagodbe (RH-Grad Zagreb)

1. Vijeće Gradske četvrti Donja Dubrava razmotrilo je Prijedlog zaključka o sklapanju nagodbe (RH-Grad Zagreb), te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


k) Prijedlog zaključka o namjeri sudjelovanja u osnivanju i izgradnji hrvatskog vojnog muzeja
Predsjednik otvara raspravu o Prijedlogu odluke. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o namjeri sudjelovanja o 
osnivanju i izgradnji hrvatskog vojnog muzeja

1. Vijeće Gradske četvrti Donja Dubrava razmotrilo je Prijedlog zaključka o namjeri sudjelovanja u osnivanju i izgradnji hrvatskog vojnog muzeja, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


l) Prijedlog izmjena Programa gradnje objekata i uređaja komunalne infrastrukture na području Grada Zagreba u 2018.
Predsjednik ukratko obrazlaže i otvara raspravu o Prijedlogu odluke. Bez rasprave Vijeće s 13 glasova „za“ i 1 „suzdržanim“ glasom donosi

Z A K L J U Č A K 
o davanju mišljenja o Prijedlogu izmjena Programa gradnje objekata i uređaja
 komunalne infrastrukture na području Grada Zagreba u 2018.

1. Vijeće Gradske četvrti Donja Dubrava razmotrilo je Prijedlog izmjene Programa gradnje objekata i uređaja komunalne infrastrukture na području Grada Zagreba u 2018., te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


m) Prijedlog Programa građenja komunalne infrastrukture na području Grada Zagreba u 2019.
Predsjednik  napominje da je ovaj materijal zaprimljen danas i proslijeđen je članovima Vijeća na e-mail. Čita po stavkama što se sve planira raditi u Donjoj Dubravi u 2019. Napominje da je danas imao sastanak s gosp. Đerzićem iz Sektora za građenje i održavanje komunalne infrastrukture na kojem je tražio dopunu Prijedloga programa. Predlaže uvrštenje Vrpoljske ulice – izrada projektne dokumentacije i gradnja produženog dijela prometnice te izrada projektne dokumentacije za gradnju parkirališta, Ulice sljezova – izrada projektne dokumentacije za gradnju parkirališta te uvrštenje Ulice breza. Također predlaže da se pod točku „Javna rasvjeta“ uvrsti projektiranje i postavljanje rasvjetnih stupova s rasvjetnim tijelima u ulici III. Luka od kbr. 22 do 30. Stoga predlaže usvajanje zaključka s ovim dopunama. Bez rasprave Vijeće s 13 glasova „za“ i 1 „suzdržanim“ glasom donosi

   Z A K L J U Č A K
o DOPUNI Prijedloga Programa građenja komunalne infrastrukture
na području Grada Zagreba u 2019.

1. Vijeće Gradske četvrti Donja Dubrava razmotrilo je Prijedlog Programa građenja komunalne infrastrukture na području Grada Zagreba u 2019. te predlaže nadležnom gradskom upravnom tijelu da pod točkom „Gradnja i rekonstrukcija nerazvrstanih cesta“ i „Javna rasvjeta“ za Gradsku četvrt Donja Dubrava uvrsti sljedeće akcije:

NERAZVRSTANE CESTE – 
1. Vrpoljska ulica -  izrada projektne dokumentacije i gradnja produženog dijela prometnice južno od Vrpoljske ulice
2. [bookmark: _Hlk528316362][bookmark: _Hlk528313789]Vrpoljska ulica k.č. 7153 k.o. Dubrava - izrada projektne dokumentacije za  
gradnju parkirališta
3. Ulica sljezova, sjeverna strana (iza Aleje lipa 1b-1h) - izrada projektne dokumentacije za  gradnju parkirališta 
4. Ulica breza (od Al. Javora do Cazinske ulice)
    
       JAVNA RASVJETA -    
       MO  Novi Retkovec.- III. Luka od kbr. 22 do 30 – projektiranje i postavljanje  
        rasvjetnih stupova s rasvjetnim tijelima 

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete i Sektoru za ceste na daljnje postupanje.


n) Prijedlog Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2019.
Predsjednik obrazlaže Prijedlog Programa i otvara raspravu.
Bez rasprave Vijeće s 13 glasova „za“ i 1 „suzdržanim“ glasom donosi
Z A K L J U Č A K 
o davanju mišljenja o Prijedlogu Programa održavanja javnoprometnih površina,
javnih objekata, javne rasvjete te izvanrednog održavanja nerazvrstanih
cesta na području Grada Zagreba u 2019.

1. Vijeće Gradske četvrti Donja Dubrava razmotrilo je Prijedlog Programa održavanja javnoprometnih površina, javnih objekata, javne rasvjete te na području Grada Zagreba u 2019. te na isti nema primjedbi niti prijedloga.
2. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete i Sektoru za ceste.

Ad 14 - Pitanja, prijedlozi i obavijesti
Predsjednik napominje da je pristigao odgovor Čistoće na vijećničko pitanje.
D. Šereg pohvaljuje Čistoću jer je u posljednje vrijeme uredno oko kontejnera.
M. Cetinja upozorava na potrebu poduzimanja mjera kako bi se riješio problem ostavljenih neregistriranih automobila i olupina u Donjoj Dubravi, pogotovo u Bačkom odvojku, koji onemogućuju ulazak kamiona Čistoće u ulicu pa kante ostaju neispražnjene. Napominje da je svoj dopis s fotografijama predao na urudžbeni zapisnik i obavijestio djelatnike mjesne samouprave.
Predsjednik odgovara da će njegov zahtjev biti proslijeđen komunalnom redarstvu.
Z. Žvorc pita u čemu se sastoji dopuna prometne signalizacije na raskrižju Branimirova-Osječka-Trnava I. kako je navedeno u dopisu odnosno obavijesti Gradskog ureda za prostorno uređenje, izgradnju Grada, graditeljstvo, komunalne poslove i promet.
Predsjednik odgovara da će se prometna signalizacija dopuniti na način da za vrijeme prolaza vlaka semafor na Ulici kneza Branimira neće treperiti kao do sada, što je uvelike otežavalo prelazak pješaka, već će biti u funkciji pa će i pješaci moći prelaziti ulicu. 
Z. Žvorc ističe kako je Osječka zakrčena kada se zatvori rampa. 
Predsjednik napominje da smo za pješake tražili gradnju nadvožnjaka, ali nažalost prilikom rekonstrukcije pruge nije ugrađen tzv. automatski  blok. Da bi se riješio cjelokupni problem tog raskrižja potreban je dogovor Grada, države i HŽ-a.
Budući da više nije bilo pitanja i prijedloga, predsjednik zaključuje sjednicu u 17,50 sati. 


KLASA: 026-02/18-01/478				
URBROJ: 251-06-11-4-18-3
Zagreb, 25. listopada 2018.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing., v.r.

